
REFERAT DE APROBARE
la proiectul de hotărâre privind completarea inventarului bunurilor care aparţin domeniului privat al comunei Preutești, judeţul Suceava

Administrarea domeniului public şi privat de interes local este una dintre problemele esenţiale ale patrimoniului unităţilor administrativ-teritoriale. În prezent, potrivit prevederilor art.354-355 OUG nr.57/2019  domeniul privat al unităţilor administrativ-teritoriale este alcătuit din bunuri mobile şi imobile, altele decât cele care sunt în domeniul public, intrate în proprietatea acestora prin modalităţile prevăzute de lege. Potrivit art.122. bunurile aparţinând unităţilor administrativ-teritoriale sunt supuse inventarierii anuale. De asemenea, referitor la domeniul privat al unităţilor administrativ-teritoriale sunt reglementări şi în alte acte normative, astfel: - art.859, alin. (2) din Legea nr.287/2009 – Codul civil, republicat în anul 2011 cu modificările şi completările ulterioare; 
- Potrivit art.6 din Legea nr.18/1991 a fondului funciar, republicată, cu modificările şi completările ulterioare, domeniul privat comunelor este alcătuit din terenurile dobândite de acestea prin modurile prevăzute de lege, precum şi din terenurile dezafectate, potrivit legii din domeniul public. Dreptul de proprietate privatã al unităţilor administrativ-teritoriale asupra bunurilor din domeniul privat este supus regimului juridic de drept comun, dacã legea nu dispune altfel. 
Prin HCL nr. 94 din 19.12.2016 a fost însuşit inventarului bunurilor care aparţin domeniului privat al comunei Preutești, județul Suceava.
Ulterior adoptării acestei hotărâri au fost identificate și alte terenuri care nu erau înscrise nici în domeniul public sau privat al comunei Preutești, s-a stabilit apartenența acestora la domeniul privat  și sunt  înscrise în Cartea Funciară a comunei Preutești , iar unele suprafețe de teren au fost vândute cu drept de preempțiune sau prin licitație publică, de aceia este necesar modificarea și completarea inventarului bunurilor care aparţin domeniului privat al comunei Preutești, judeţul Suceava cu aceste modificări.
Prin Dispoziția primarului nr.497/4.10.2019 a fost constituită comisia de întocmire și actualizare a inventarului bunurilor care aparțin domeniul public sau privat al comunei Preutești 
Următoarele suprafețe de teren au fost vândute și au fost încheiate contracte de vânzare –cumpărare în formă autentificată la notar în baza hotărârilor Consiliului Local al comunei Preutești astfel:
- prin HCL nr.59/2020 -a aprobat vânzarea cu drept de preempțiune a  suprafeței de teren  de 1000 mp având nr. cad.32681  inscrisă în inventar la poziția 232
- prin HCL nr.60/2020 -a aprobat vânzarea cu drept de preempțiune a  suprafeței de teren  de 1000 mp având nr. cad. 31549 inscrisă în inventar la poziția 233
S-au încheiat contractele de vânzare cumpărare în formă autentică  la notar cu constructorii de bună credință a clădirilor pentru suprafețele pentru care s-a aprobat vânzarea cu drept de preempțiune.
.-prin HCL nr.24/2021 -a aprobat vânzarea prin licitație  a suprafeței de teren de 1437 mp având  nr. cad. 34598 inscrisă în inventar la poziția 281
- prin HCL nr.72/2021 s-a aprobat vânzarea prin licitație a  licitație  a suprafeței de teren de 400 mp având  nr. cad. 34870 inscrisă în inventar la poziția 282.
-prin HCL nr.71/2021 s-a aprobat vânzarea prin licitație a  licitație  a suprafeței de teren de 976 mp având  nr. cad. 34877 inscrisă în inventar la poziția 284
Pentru suprafețele pentru care s-a aprobat scoaterea la licitație s-au organizat licitații în condițiile legii și au fost încheiate contractele de vânzare cumpărare în formă autentică la notariat cu persoanele declarate câștigătoare.
Se completează cu poziția nr.291  inventarul domeniului privat al comunei Preutești cu suprafața de teren de 253  mp   situat  în intravilan, sat Preuteșt  a comuna Preutești având nr. cadastral 34986 înscris în CF 34986.
Facem mențiunea că  suprafața  de teren de înscrise în inventar la cu poziția nr.291 nu face obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv celor care reglementează regimul juridic al imobilelor preluate în mod abuziv abuziv de statul român în perioada 6 martie 1945-22 decembrie 1989, nu sut grevate de sarcini și nu face obiectul unui litigiu.
Faţă de cele menţionate, am elaborat un proiect de hotărâre privind modificarea și  completarea inventarului bunurilor care aparţin domeniului privat al comunei Preutești, judeţul Suceava pe care îl supun spre aprobare Consiliului Local al comunei Preutești.

